Kató Lomb

**Kató Lomb**, nada en Pécs o 8 de febreiro de 1909 e finada en Budapest o 9 de xuño de 2003, foi unha intérprete e tradutora húngara e unha das primeiras intérpretes simultáneas no mundo. Formada inicialmente en física e química, axiña dirixiu o seu interese cara ás linguas. Nativa en húngaro, podía interpretar con fluidez en 9 ou 10 linguas (en 4 sen preparación previa). Así mesmo, podía realizar traducións técnicas e ler *belles-lettres* en 6 linguas, e entendía o xornalismo escrito noutras 11. Afirmou traballar de xeito profesional con 16 linguas (alemán, búlgaro, chinés, danés, eslovaco, español, francés, hebreo, inglés, italiano, latín, polaco, romanés, ruso, ucraíno e xaponés), as cales aprendeu de maneira autodidacta debido ao seu interese nelas.

Segundo ela mesma, a súa vida destacou non tanto polo seu uso das linguas, senón polo seu estudo delas. Describiu isto nos seus libros, conversacións e entrevistas. Como intérprete visitou 40 países en cinco continentes e documentou as súas experiencias no seu libro *Egy tolmács un világ körül* («Unha intérprete arredor do mundo»).

## Linguas 
Na cuarta edición de *Így tanulok nyelveket* («Como aprendo linguas») de 1995 escribiu:

No prólogo á primeira edición de *Így tanulok nyelveket* («Como aprendo linguas») de 1970 escribiu:

No seu libro *Bábeli harmónia* («Harmonía de Babel») de 1988 escribiu:

Lomb citou o danés, o hebreo, o latín, o eslovaco e o ucraíno só na entrevista de *Hetek*, e o checo, o neerlandés, o noruegués, o portugués e o sueco só en *Bábeli harmónia*. No xeral, clasificou as súas linguas así:

* Plenamente competente en húngaro, inglés, alemán, francés e ruso
* Capaz de interpretar cunha preparación previa en italiano, español, xaponés, chinés e polaco
* Parcialmente competente en romanés e búlgaro
* Outras linguas máis que menciona en ambas fontes, até un total de 22.

En *Így tanulok nyelveket* mencionou outras linguas que tamén entendía. En total, afirmou saber polo menos 28 linguas (contando o seu húngaro natal) como mínimo nun nivel que lle permitía comprender textos escritos. Delas, era capaz de interpretar en 10.

Segundo conta nos seus libros, adquiriu ditas linguas nesta orde: o francés (na escola, aproximadamente aos 10–14 anos), o latín (antes de e/ou durante os seus estudos universitarios), o inglés (desde 1933, pola súa conta), o ruso (desde 1941, pola súa conta; o que lle permitiu entender o ucraíno e, en certo xeito, o búlgaro), o romanés (pola súa conta), o chinés (aproximadamente desde 1950, en dous anos, nun curso universitario), o polaco (arredor de 1955, nun curso), o xaponés (desde 1956, pola súa conta), o checo (en 1954, pola súa conta, e de xeito similar o eslovaco), o italiano (pola súa conta, despois dalgunhas nocións previas na década de 1940), o español (na segunda metade da década de 1960, pola súa conta) e o alemán.

## Obras seleccionadas 
* *Így tanulok nyelveket (Egy tizenhat nyelvű tolmács feljegyzései)* – «Como aprendo linguas (Notas dunha intérprete de dezaseis linguas)» (1970)
* *Egy tolmács a világ körül* – «Unha intérprete arredor do mundo» (1979)
* *Nyelvekről jut eszembe*... – «As linguas lémbranme...» (1983)
* *Bábeli harmónia (Interjúk Európa híres soknyelvű embereivel)* – «Harmonía de Babel (entrevistas con persoas políglotas famosas en Europa» (1988)

## Notas